ચીન્નીફઈબા એ વખતે ઘણાં નાનાં હતાં. તેઓ પોતાની નાનીને ત્યાં ગયાં હતાં. પછીથી એટલા જ સમાચાર આવ્યા હતા કે હુમલાખોરોએ રાત્રે હુમલો કર્યો હતો. નાની-નાના બંને ત્યાં ને ત્યાં જ માર્યા ગયાં હતાં. ચન્નીફઈબા ક્યાં ગયાં તેની કોઈને કશી ખબર ન પડી. અમારા દાદાજીથી જેટલો પ્રયત્ન થાય તેટલો તેઓ કરી ચૂક્યા હતા. પણ કોઈ કંઈ કહેવાના હોશમાં નહોતું. એ બાજુ જવું પણ ઘણું જોખમભરેલું હતું. તેમ છતાં થાય તેટલા પ્રયત્નો કરી જોયા, ચન્નીફઈબાનો ક્યાંય પત્તો ન હતો.